Fra Mare Thalasso SPA

Fra Mare Thalasso SPA (lühemalt Fra Mare) on hotellikompleks Haapsalus Paralepas aadressil Ranna tee 2.  

Fra Mare asub Paralepa rannas. Spaakompleksis on ka à la carte restoran Bergfeldt, baar, saunakeskus, seminariruumid ja taastusravikeskus. Fra Mare on tuntud tänu Haapsalu ravimudale. 

Hotell ja spaakompleks koosneb kolme tärniga spaahotellist ja 2006. aastal valminud talasso osast. Kompleksis on 238 majutuskohta.http://framare.ee/hotell/ (vaadatud 27.10.2017) 

 Ajalugu 
Fra Mare tervise- ja puhkekeskus avati 1997. aastal. Hotellis oli lisaks 45-le hotellitoale ka kaks eri suurusega seminariruumi, restoran, lobby-baar, väike kauplus, raviprotseduuride kabinetid, bassein ja jõusaal. 2000. aastal ehitati juurde 30 hotellituba, 2005. aastal lisandus veel 24 hotellituba. 2006. aastal läbis hotell brändimuudatuse, mis seisnes üleminekul talassoteraapiale. Juurde ehitati thalasso osa, mis koosnes saunadest, basseinidest ja hoolitsusruumidest ning ehitati 20 superior-tuba.  2022. aastal ehitati joogamaja.

Fra Mares on käinud mitmed kuulsused, näiteks Robert Plant, Chris de Burgh, Riho Sibul ja paljud teised.

Spaa on olnud Augustibluusi festivali ja Haapsalu õudus- ja fantaasiafilmide festivali majutuspartneriks juba üle 20 aasta.

Spaa- ja hotellikompleks on olnud ka kodumaise telesarja "Pilvede all" võttekohaks.

 Majutus 
Hotellis on 119 numbrituba, kust avaneb vaade Paralepa rannale ja Haapsalu Eeslahele või männimetsale, mis ümbritseb majutuskompleksi.

Majutuskompleksis on võimlemissaal. Spaad ümbritsevad terviserajad ja sealsamas on ka Haapsalu Seikluspark. Hiljuti rajati Paralepa randa padeliväljak (Haapsalu Padel). Suvel on võimalik laenutada jalgrattaid. 

Talvel ja varakevadel on spaa ümbruses hooldatud suusarajad ning suusalaenutus.

 Ravid ja hoolitsused 
Fra Mares pakutavate raviprotseduuride keskmes on kohalik ravimuda. Mudahoolitsuste jaoks kasutatakse Haapsalu Tagalahe muda, mille raviomadusi on tuntud kuurortlinnas juba 200 aastat. Muda sisaldab looduslikke aktiivaineid, mis aitavad esile tuua mudaravi naturaalseid raviomadusi. Mudaravi on efektiivne liigesepõletike, radikuliidi, krooniliste nahahaiguste, neurooside ja paljude teiste terviseprobleemide leevendamiseks.

Fra Mares pakutakse nii ravi- kui ka wellness-pakette, mis koosnevad majutusest, toitlustusest ning erinevatest hoolitsustest. 

 Raviprotseduurid 
Ravivõimaluste hulka kuuluvad mudamähised, inhalatsioon, massaaž, pärli- ja ürdivann, veealune massaaž, vesimassaaživoodi ning elektriraviprotseduurid, näiteks laserravi. 

Rühmaravid on nõelravi, parafiinravi, saali- ja vesivõimlemine, soolakambriravi, meretoa seansid, valgusteraapia ja ravijooga. 

Fra Mares on võimalik konsulteerida raviarstiga. Lisaks on kohapeal spordiinstruktor, medõde ja joogainstruktor. 

 Wellness-hoolitsused 
Spaas pakutakse erinevaid massaaže (klassikaline massaaž, lümfimassaaž, jalatallamassaaž, kivimassaaž, meemassaaž, vaakummassaaž, india peamassaaž ning õla- ja kaelamassaaž).

Fra Mares pakutakse wellness-hoolitsuste seas näiteks aroomimuda, aroomimassaaži, koorivat ja niisutavat kehahooldust, väsinud jalgade hoolitsust, šokolaadimähist, kuldset kehahooldust, vett väljutavat ja salendavat kehahooldust, seljahooldust isesoojeneva mudaga, kehahoolitsust C-vitamiiniga, lavendli kehahooldust, niisutavat kehahooldust mango maskiga, thalasso massaaži koos soojendavate mudasussidega, lõõgastavat thalasso massaaži, thalasso lõõgastavat meeste massaaži, parafiinmaske kätele ja jalgadele, Cleopatra piimavanni, ergastavat Vichy dušši mõnusa massaažiga. 

 Spaakompleks 
pisi|Spaakompleksis asuvad saunad, basseinid, massaažijoad ning veekosk. 

Fra Mare spaas on kuus sauna: aurusaun, soolasaun, infrapunasaun, sanaarium, ja kaks Soome sauna, mis on avatud iga päev. Lisaks on võimalus eraürituste puhul rentida meresaun aurusauna ja jacuzziga.

 Tervendav joogamaja 
2023. aastal avas uksed  Fra Mare tervendav joogamaja. Maja rajamise eesmärgiks oli pakkuda tervikpaketti: jooga, lõõgastavad hoolitsused ja raviprotseduurid ning tervislik toitumine ühes Lääne-Eesti loodusega. Joogamaja disain on inspireeritud traditsioonilistest mandalatest.

Fra Mares pakutakse jooga nädalavahetuse pakette. Joogainstruktorid viivad läbi erinevaid joogatreeninguid ning virtuaaljooga treeninguid. Praktiseeritakse Kundalini ja ravijoogat, pilatest ning joogat ja ajurveedat.

 Galerii 

Viited

Välislingid

Koduleht

Kategooria:Haapsalu ehitised
Kategooria:Eesti hotellid
Kategooria:Eesti tervishoiuasutused